《谢朱宜中隶字》
宋代·叶茵

隶法如公有典刑，拙中藏巧混天成。
因观体制超前辈，旋辟轩窗乞扁名。
气象晋人遒且劲，源流汉刻古而清。
得来喜对儿曹语，一字千金胜满籯。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。